  Майя Бывальцева Ижкарысь Шор площадьын «7 чудес света» йӧ городокез пуктон ужъёсты йылпумъяло. Туэ нырысьсэ одӥгез гурезь тазалыксыя сюбегатэм быгатонлыкъёсын пиналъёслы тупатэмын луоз. Со сярысь кар администрацилэн пресс-службаез ивортӥз. Йӧ городокез лэсьтӥсь суредасьёс но скульпторъёс, аспӧртэм пиналъёслэн анай-атайёссы ӵектосэ воштонъёс пыртӥзы. Гурезь анай-атайёслэсь ужзэс капчигес кароз но тазалыксыя сюбегатэм быгатонлыкъёсын пиналъёслы каньылэн нискыланы луонлык сётоз. 3-7 толшоре 15 часысен 18 часозь гурезь дорын волонтёръёс ужалозы Аспӧртэм пиналъёслы гурезь лэсьтыны куронэн Ижкарлэн тӧроезлы анай-атайёс вазиськизы, кичӧлтонлы «Благой друг» мер огазеяськон дурбасьтӥз. Тодэ вайытом, «7 чудес света» йӧ городокын сизьым капкаос пуктозы. Соос пыр Выль аре но Удмуртилэн выль даураз шедьыны луоз. Аркаос вӧзын Дед Морозлэн но Снегурочкалэн фигураоссы сылозы, озьы ик лабиринт но бадӟым гурезьёс лэсьтозы. Вань ужъёсты 31-тӥ толсурозь йылпумъяны кулэ Тегъёс: Ижкар Удмуртия пиналъёс праздникъёс Выльар  